Am nögschte Tag hemmer denn serschte Mol chöne richtigi  Sonde abflüge loh *woooow*   Und vo sebem Moment ah isch es eigentli nur no Training und Repetition i de nögschte vier Wuche, will mir jetzt scho alles chönd. Aber ebe: "DBewegige sind guet - aber das goht au schneller!" Offiziell hend si 30 Minute Ziit. I gib ene 15. De Rekord woni kenn isch bi 12, und de schlönd Sie! Okey, wenn das so isch   Und a sebem Tag isch denn no dAwisig cho, das mir ufs eigentliche Kaserneareal im Auefeld nöd dörfet goh. Grund: De Korpskommandant Fellay, de Kommandant Heer, isch döte gsi und de wöt kei Rekrute gseh. Aha, aha, danke. Denn esset halt alli us de Gamelle - sogar üsen Kadi *löl*. Und am Obig denn no lässige FAK-Usgang. Imne Restaurant hemmer gseh das es Mövepickglace git und hend wölle döte ane - und sind au nur drum döt ane - zum es paar Chugle Caramelita  abezhaue. Denn bstellt. Noch 10 Minute chömet es paar Chugle Vanille. "Jo Siiiii!" Denn nomel es paar Minute gwartet: "Üs isch dCaramelita usgange." ZONK! Aber Kokosnuss isch doch au läcker